section_heading: Atlético Madrid
paragraph_text: Kao osmogodišnjak postao je član akademije Atlético Madrida. Za klub je debitirao 19. rujna 2009. u utakmici u kojoj je Barcelona pobijedila Atlético 5:2.<ref> Svoj prvi gol za klub postigao je 26. veljače 2011. protiv Seville (2:2).<ref> Nastupao je 13 puta u UEFA Europskoj ligi 2011./12., uključujući finalnu utakmicu tog natjecanja u kojoj je Atlético dobio Athletic Bilbao 3:0.<ref> Dana 31. kolovoza 2012. nastupao je u utakmici UEFA Superkupa u kojoj je njegov klub pobijedio Chelsea 1:4. Dana 17. svibnja 2013. s Atléticom je osvojio Copa del Rey, pobijedivši Real Madrid 2:1 u produžetcima.<ref> U listopadu 2013. osvojio je nagradu za najboljeg igrača mjeseca u La Ligi, dok je tadašnji trener Atlética, Diego Simeone, osvojio trenersku ekvivalentu nagrade. U utakmici protiv Barcelone (1:0) odigrane 9. travnja 2014., postigao je svoj prvi gol u UEFA Ligi prvaka.<ref> Tim je golom Atlético izborio svoje prvo polufinale u ovom natjecanju od sezone 1973./74.<ref><ref> S Atléticom je u sezoni 2013./14. osvojio prvu ligašku titulu nakon 18 godina.<ref> U ligi je te sezone postigao 14 asistencija. Ispred njega po broju asistencija bio je samo Ángel Di María koji je postigao 17 asistencija. U travnju 2016. ponovno je imenovan najboljim igračem mjeseca La Lige. S Atléticom je u sezoni 2017./18. drugi put u karijeri osvojio UEFA Europsku ligu, pobijedivši Marseille 0:3 u finalu. Dana 15. kolovoza 2018. drugi je put u karijeri osvojio UEFA Superkup, pobijedivši madridski Real 2:4. U utakmici protiv Huesce (3:0) odigrane 20. siječnja 2019., u kojoj je postigao jedan gol i asistenciju, Koke je postao najmlađi igrač koji je ostvario svoj 400. nastup za klub.<ref> Tijekom ljeta klupski kapetan Diego Godín prešao je u Inter Milan te je Koke imenovan novim klupskim kapetanom.<ref><ref> Utakmicom odigrane 23. lipnja 2020. protiv Levantea kojeg je Atlético dobio s minimalnih 0:1, Koke je postao najmlađi igrač koji je ostvario svoj 450. nastup za klub.<ref> Dana 12. svibnja 2021. u utakmici u kojoj je njegov klub pobijedio Real Sociedad 2:1, Koke je ostvario svoj 500. nastup za klub, postignuće koje je prije njega ostvario samo Adelardo Rodríguez.<ref> S klubom je u sezoni 2020./21. ponovno osvojio La Ligu.